Iktatószám: HTO/149-2/2017.

Napirend sorszáma:

**Előterjesztés**

**Hévíz Város Önkormányzat Képviselő-testülete**

**2017. január 26-ai ülésére**

**Tárgy:** Alsópáhok Község Önkormányzata házi segítségnyújtás feladat-ellátási szerződés megszüntetése tárgyában hozott határozatok hatályon kívül helyezése

**Az előterjesztő:** Papp Gábor polgármester

**Készítette:**  Varga András Intézményvezető

Fábiánné Hoffman Márta mb. hatósági osztályvezető

**Megtárgyalta:** Jogi- Ügyrendi, Szociális Bizottság

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**1.**

**Tárgy és tényállás ismertetése**

**Tisztelt Képviselő-testület!**

A Képviselő-testület 2016. december 5., majd 2016. december 16. napjával tárgyalta a Teréz Anya Szociális Integrált Intézmény (a továbbiakban: TASZII) Szervezeti és Működési Szabályzatának, Szakmai Programjának, és Házirendjének hatályba lépését.

A TASZII alapdokumentumok módosítását az indokolta, hogy Alsópáhok község Képviselő-testületének határozatai értelmében a Hévíz Város Önkormányzatával a házi segítségnyújtás ellátására kötött feladat-ellátási szerződés közös megegyezéssel történő megszüntetését kérelmezték.

Alsópáhok község a házi segítségnyújtás alapellátási feladatát a Keszthely és Környéke Kistérségi Többcélú Társulással kívánja ellátatni.

A feladat-ellátási szerződés megszűnését a Képviselő-testület a 286/2016. (XII. 5.) számú határozatával elfogadta, egyidejűleg felhatalmazta a polgármester a megszüntető okirat aláírására legfeljebb 2017. január 31. napjáig.

A fentiek alapján a 2016. decemberi Képviselő-testületi üléseken a szociális szolgáltatást ellátó TASZII Hévíz, Szent András u. 11/A alapdokumentumainak módosítása (Szervezeti és Működési Szabályzat, Szakmai Program, valamint Házirend) 2017. január 1. napjával majd 2017. február 1. hatályba lépéssel elfogadásra kerültek.

Alsópáhok Polgármesterének a 2017. január 17. napi tájékoztatása értelmében a házi segítségnyújtás feladatellátásának átvétele a korábban rögzített 2017. február 1. napi átvétellel nem kerül megvalósulásra, jelenleg annak időpontját 2017. március 1. napjában jelölte meg.

Tekintettel arra, hogy a Képviselő-testület a házi segítségnyújtás ellátására kötött feladat-ellátási szerződésnek a közös megegyezéssel történő megszüntetése tárgyában már döntött, ezért javaslom, hogy a 286/2016. (XII. 5.) számú Képviselőtestületi határozatot helyezze hatályon kívül, azzal, hogy Alsópáhok Képviselő-testülete a házi segítségnyújtás feladatellátás megszűnésének pontos időpontját 15 nappal korábban a feladatellátást igazoló okiratokkal írásban jelezze.

A házi segítségnyújtás feladatellátása miatt a TASZII alapdokumentumainak módosítása 2017. február 1. napjával történő hatályba lépése, így nem indokolt. Az alapdokumentumok szintén a feladatellátás megszűnésével kerülhetnek hatályba lépésre, ezért azok hatályon kívül helyezése indokolt.

**Tisztelt Képviselő-testület!**

Kérem a Tisztelt Képviselő-testületet a határozati javaslat megtárgyalására és elfogadására. A döntés egyedi határozat, egyszerű szótöbbséget igényel.

**1.**

**Határozati javaslat**

**Normatív határozat címe**: Hévíz Város Önkormányzat Képviselő-testülete és az Alsópáhok Község Önkormányzata közötti házi segítségnyújtás feladat-ellátási szerződés megszüntetése tárgyában hozott 286/2016. (XII. 5.) Képviselő-testületi határozat hatályon kívül helyezése.

1. Hévíz Város Önkormányzat Képviselő-testülete Alsópáhok Község Önkormányzatával közötti házi segítségnyújtás feladat-ellátási szerződés megszüntetéséről szóló 286/2016. (XII. 5.) számú határozatát hatályon kívül helyezi.
2. Hévíz Város Önkormányzat Képviselő-testülete a házi segítségnyújtás ellátásra Alsópáhok Község Önkormányzatával 2015. november 19-én kötött feladat-ellátási szerződés közös megegyezéssel történő megszüntetését jóváhagyja, azzal hogy a Feladat-ellátási szerződésben foglalt elszámolási feltételek teljesítésének megléte és a Teréz Anya Szociális Integrált Intézmény működési engedélye módosításához szükséges dokumentumok birtokában, Alsópáhok Község Önkormányzata a feladatellátás megszűnését 15 nappal korábban a feladatellátást igazoló iratokkal írásban köteles bejelenteni.
3. A Képviselő-testület egyidejűleg felhatalmazza a polgármestert a megszüntető okirat aláírására.

**Felelős:** Papp Gábor polgármester

**Határidő:** az 1. pont szerint, 2. és 3. pont legfeljebb 2017. június 30.

**2.**

**Határozati javaslat**

**Normatív határozat címe:** Teréz Anya Szociális Integrált Intézmény Szervezeti és Működési Szabályzatának elfogadása és hatályba lépésének tárgyában hozott 287/2016. (XII. 05.) és 305/2016. (XII. 16.) számú határozat hatályon kívül helyezése.

Hévíz Város Önkormányzat Képviselő-testülete a Teréz Anya Szociális Integrált Intézmény Szervezeti és Működési Szabályzatának elfogadása, illetve hatályba lépési idejének tárgyában hozott 287/2016. (XII. 05.) és 305/2016. (XII. 16.) számú határozatát hatályon kívül helyezi.

**Felelős:** Papp Gábor polgármester

**Határidő:** 2017. február 1.

**3.**

**Határozati javaslat**

**Normatív határozat címe:** Teréz Anya Szociális Integrált Intézmény Szakmai Programjának elfogadása és hatályba lépésének tárgyában hozott 288/2016. (XII. 05.) és 306/2016. (XII. 16.) határozat hatályon kívül helyezése.

Hévíz Város Önkormányzat Képviselő-testülete a Teréz Anya Szociális Integrált Intézmény Szakmai Programjának elfogadása, illetve hatályba lépési idejének tárgyában hozott 288/2016. (XII.05.) és 306/2016. (XII. 16.) számú határozatát hatályon kívül helyezi.

**Felelős:** Papp Gábor polgármester

**Határidő:** 2017. február 1.

**4.**

**Határozati javaslat**

**Normatív határozat címe:** Teréz Anya Szociális Integrált Intézmény Házirendjének elfogadása és hatályba lépésének tárgyában hozott 289/2016. (XII. 05.) és 307/2016. (XII. 16.) határozat hatályon kívül helyezése

Hévíz Város Önkormányzat Képviselő-testülete a Teréz Anya Szociális Integrált Intézmény Házirendjének elfogadása, illetve hatályba lépési idejének tárgyában hozott 289/2016. (XII. 05.) és 307/2016. (XII. 16.) határozatát hatályon kívül helyezi.

**Felelős:** Papp Gábor polgármester

**Határidő:** 2017. február 1.

**4.**

**Mellékletek**

**4.**

**Felülvizsgálatok - egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| **Fábiánné Hoffman Márta** | **Mb. Hatósági osztályvezető** |  |  |
| **Szintén László** | **Közgazdasági osztályvezető/pénzügyi ellenőrzés** |  |  |
| **dr. Tüske Róbert** | **jegyző/**  **törvényességi felülvizsgálat** |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
| **Varga András** | **TASZII intézményvezető** |  |  |
|  |  |  |  |